Miljøtilsynsrapport



Basisoplysninger

	Virksomhedstype
	Trykkeri

	Formålet med tilsynet
	Basistilsyn samt kampagnetilsyn

	Jordforurening

	Der er ikke konstateret synlig jordforurening ved tilsynet.

	Håndhævelsesskridt
	Ingen

	Konklusion på virksomhedens egenkontrol
	OK




Tilsynet blev foretaget som: Varslet tilsyn
Virksomhedens repræsentant: Kaspar Wuergler 














Tilsynsrapport
Klima- og Miljøenheden gennemførte den 18. juni 2026 et miljøtilsyn hos Cab Letterpress, beliggende Vesterbrogade 183, st., 1800 Frederiksberg C. Tilsynet blev gennemført som led i den lovpligtige tilsynsindsats, hvor visse virksomhedstyper besøges af miljømyndigheden med faste intervaller. Der var desuden særligt fokus på virksomhedens opbevaring, håndtering og bortskaffelse af farligt affald.

Bemærkninger vedrørende tilsynet
Virksomheden har to trykmaskiner.
I forbindelse med renseprocessen anvender virksomheden klude med rapsolie til rengøring af trykfarver. Trykfarverne kan være tilsat additiver. De anvendte klude bortskaffes i dag som restaffald.
På tilsynstidspunktet var virksomheden ikke i besiddelse af sikkerhedsdatablade for hverken trykfarver eller additiver. Det blev derfor aftalt, at virksomheden fremskaffer sikkerhedsdatablade eller tilsvarende dokumentation for de anvendte produkter, så det kan vurderes, om kludene indeholder rester af farlige stoffer og dermed skal klassificeres og bortskaffes som farligt affald.
Den ønskede dokumentation er efterfølgende fremsendt til Klima- og Miljøenheden.
· Rengøringsklude anvendt til aftørring af produktet vurderes at kunne bortskaffes som almindeligt brændbart restaffald, når de alene er lettere forurenede med produktet. Vurderingen baseres på, at produktet ikke er klassificeret som farligt efter CLP-forordningen, og at affaldet i sikkerhedsdatabladet er angivet under EAK-kode 08 03 13 (affald fra trykfarver, bortset fra affald henhørende under 08 03 12).
· Rengøringsklude anvendt sammen med Print Wash 85 skal opbevares i egnet lukket beholder og bortskaffes som farligt affald. Kludene må ikke bortskaffes i beholder til restaffald. Vurderingen baseres på, at Print Wash 85 i sikkerhedsdatabladets punkt 13 er angivet som affald omfattet af reglerne om farligt affald.

Aktindsigt
Jeg skal gøre opmærksom på jeres ret til aktindsigt i de miljøoplysninger Frederiksberg Kommune har registreret om jeres virksomhed, jf. Miljøoplysningsloven (lovbekendtgørelse nr. 980 af 16/08/2017).
Brugerbetaling
Dette tilsyn er omfattet af reglerne om brugerbetaling. Det betyder at virksomheden jf. bekendtgørelse nr. 1466 af 28/11/2025, skal betale for det udførte tilsyn og sagsbehandling.  Timetaksten for 2026 er fastsat til 653 kr. pr. time.
